Petak, 3.4.2020.

PRIRODA I DRUŠTVO, HRVATSKI JEZIK

Danas ćemo povezati nastavu PID i HJ. Zato pažljivo čitajte upute i rješavajte redom sve zadatke.

Iz PID ćete učiti o Republici Hrvatskoj od vremena kada je postala samostalna pa sve do danas; tko je bio prvi hrvatski predsjednik, zašto je došlo do Domovinskog rata, do kada je trajao rat, što je Europska unija.

Iz HJ ćete vježbati pisati imena država koje pripadaju Europskoj uniji i onih koje još nisu članice, te ponavljati o pokratama.

Pa krenimo!

Zadatak 1.

Otvorite udžbenike iz PID na str. 74. Pročitajte lekciju *Republika Hrvatska.* Proučite kartu Europske unije iz 2017.g. na 75.str.– tumač će vam pomoći da se lakše snađete na karti.

Zadatak 2.

Pročitaj 2. pitanje na 75. str. i o njemu **RAZGOVARAJ** sa starijima (roditelji, djed, baka). Ne treba odgovarati u pisanku, samo razgovarati sa starijima.

Zadatak 3.

Pročitaj 3. pitanje na 75. str. **Razmisli** o njemu. U svoju pisanku napiši naslov *Republika Hrvatska.*

Ispod naslova napravi umnu mapu važnih događaja od osamostaljenja RH do danas (služi se tekstom lekcije).

Zadatak 4.

Pročitajte tekst u plavom dijelu na 75. str.

U razgovoru s odraslima razmislite čime bi se mogao dopuniti tekst (što se u međuvremenu dogodilo)… Zapišite dopunu o kojoj ste razgovarali u pisanku, ispod umne mape.

***ODA*** *je pjesma namijenjena iskazivanju poštovanja i privrženosti, a napisana u slavu bogova, ratnika, državnika ili povodom kakva svečanoga događaja.*

 Klikom na poveznicu poslušajte himnu EU:

<https://www.youtube.com/watch?v=p2CoD48YRM4>

Zadatak 5.

**Pročitaj i razgovaraj** s roditeljima o važnim događajima u RH od 1990. do 2013.g. (lenta vremena na str. 74.A i 74.B)

HRVATSKI JEZIK

Napomena: da bi riješili zadatak iz HJ poslužite se udžbenikom iz PID (str. 74. i 75.)

1. U pisanku **pisanim slovima** zapiši imena pet država (nama najbližih susjeda) koje su članice EU.

2. Zatim napiši imena svih država koje su kandidati za članstvo u EU.

3. Zapiši ime države na SZ koju vidiš na karti.

4. Zapiši ime države na JI koju vidiš na karti.

5. Iz teksta na 74. str. prepiši sve pokrate i njihovo značenje.

 Kada završite sve zadano, zabavite se uz križaljku o EU

<https://www.bookwidgets.com/play/YB54MJ>

A sada uživaj u vikendu!!

 Pozdrav od učiteljice!